Document ID: 32002R1633

Title and Content:
Κανονισμός (ΕΚ) αριθ. 1633/2002 της Επιτροπής της 13ης Σεπτεμβρίου 2002 όσον αφορά την τροποποίηση του κανονισμού (ΕΚ) αριθ. 1429/2002 για καθορισμό των λεπτομερειών εφαρμογής σχετικά με τις δασμολογικές ποσοστώσεις βοείου κρέατος που προβλέπονται από τους κανονισμούς (ΕΚ) αριθ. 1151/2002, (ΕΚ) αριθ. 1362/2002 και (ΕΚ) αριθ. 1361/2002 του Συμβουλίου για την Εσθονία, τη Λετονία και τη Λιθουανία Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, τον κανονισμό (ΕΚ) αριθ. 1254/1999 του Συμβουλίου, της 17ης Μαΐου 1999, περί κοινής οργανώσεως αγοράς στον τομέα του βοείου κρέατος(1), όπως τροποποιήθηκε τελευταία από τον κανονισμό (ΕΚ) αριθ. 2345/2001(2), και ιδίως το άρθρο 32 παράγραφος 1, Εκτιμώντας τα ακόλουθα: (1) Στον κανονισμό (ΕΚ) αριθ. 1151/2002 του Συμβουλίου, της 27ης Ιουνίου 2002, για τη θέσπιση ορισμένων παραχωρήσεων υπό μορφή κοινοτικών δασμολογικών ποσοστώσεων για ορισμένα γεωργικά προϊόντα και την προσαρμογή, ως αυτόνομου και μεταβατικού μέτρου, ορισμένων γεωργικών παραχωρήσεων προβλεπόμενων στην ευρωπαϊκή συμφωνία με την Εσθονία(3), προβλέπεται το άνοιγμα ορισμένων ετήσιων δασμολογικών ποσοστώσεων για προϊόντα με βάση το βόειο κρέας. (2) Στον κανονισμό (ΕΚ) αριθ. 1429/2002 της Επιτροπής(4) δεν καθορίζονται οι όροι εφαρμογής της δασμολογικής ποσόστωσης για τους στύλους διαφράγματος και τα διαφράγματα, η οποία προβλέπεται από τον κανονισμό (ΕΚ) αριθ. 1151/2002. Ως εκ τούτου, απαιτείται η ενσωμάτωση της εν λόγω ποσόστωσης στον κανονισμό (ΕΚ) αριθ. 1429/2002. (3) Είναι αναγκαία η τροποποίηση των προϋποθέσεων υπό τις οποίες μπορούν να υποβληθούν αιτήσεις για την έκδοση πιστοποιητικών. (4) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης βοείου κρέατος, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Ο κανονισμός (ΕΚ) αριθ. 1429/2002 τροποποιείται ως εξής: 1. Το άρθρο 3 παράγραφος 3 στοιχείο β) δεύτερο εδάφιο αντικαθίσταται από το ακόλουθο κείμενο: "Για την Εσθονία προβλέπονται οι ακόλουθες ομάδες: ομάδα 1: κωδικοί ΣΟ 0201 και 0202, ομάδα 2: κωδικός ΣΟ 1602 50 10, ομάδα 3: κωδικοί ΣΟ 0206 10 95 και 0206 29 91.". 2. Το άρθρο 3 παράγραφος 3 στοιχείο γ) αντικαθίσταται από το ακόλουθο κείμενο: "γ) για κάθε ομάδα προϊόντων, η αίτηση πιστοποιητικού εισαγωγής πρέπει να αφορά ελάχιστη ποσότητα δεκαπέντε τόνων σε βάρος προϊόντων, χωρίς να υπερβαίνει τη διαθέσιμη ποσότητα, όπως αυτή καθορίζεται στο άρθρο 2.". 3. Το άρθρο 4 παράγραφος 1 αντικαθίσταται από το ακόλουθο κείμενο: "1. Οι αιτήσεις πιστοποιητικών μπορούν να κατατεθούν μόνο κατά τη διάρκεια των δώδεκα πρώτων ημερών της περιόδου που μνημονεύεται στο άρθρο 2. Εντούτοις, για την περίοδο από την 1η Ιουλίου έως τις 31 Δεκεμβρίου 2002, οι αιτήσεις για τα προϊόντα εκτός από τους στύλους διαφράγματος και τα διαφράγματα καταγωγής Εσθονίας (που φέρουν τον αύξοντα αριθμό 09.4852) μπορούν να υποβάλλονται έως τις 20 Αυγούστου 2002 το αργότερο, ενώ οι αιτήσεις για τους στύλους διαφράγματος και τα διαφράγματα έως τις 27 Σεπτεμβρίου 2002 το αργότερο.". 4. Το παράρτημα Ι αντικαθίσταται από το παράρτημα του παρόντος κανονισμού. Άρθρο 2 Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Εφαρμόζεται από την 1η Ιουλίου 2002. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 13 Σεπτεμβρίου 2002.

Classification Labels:
986
703
36
2394

Label Descriptions:
{"986": "Εμπορικές πράξεις", "703": "Εμπορική νομοθεσία", "36": "ΕΜΠΟΡΙΟ", "2394": "ΤΕΛΩΝΕΙΑΚΗ ΝΟΜΟΘΕΣΙΑ"}

EuroVoc IDs (Original): 2519
614
911
3156
2737

EuroVoc IDs (Expanded): 2519
614
911
3156
2737

Dataset Source: meu

Split: train